Source: https://www.velky-krtis.sk/?id_menu=13822&module_action__25909__id_vzn=23363&module_action__25909__year=2018
Timestamp: 2019-08-18 16:11:06+00:00
Document Index: 13920220

Matched Legal Cases: ['§ 6', '§ 6', '§ 19', '§ 7', '§ 7', '§ 1']

Všeobecne záväzné nariadenie mesta Veľký Krtíš č. 8/2018 o financovaní základnej umeleckej školy, materskej školy a školských zariadení zriadených na území mesta Veľký Krtíš pre rok 2019
Mestské zastupiteľstvo vo Veľkom Krtíši v súlade s § 6 ods. 1 zákona č. 369/1990 Zb. o obecnom zriadení v znení neskorších predpisov, § 6 ods. 12 písm. c) zákona č. 596/2003 Z. z. o štátnej správe v školstve a školskej samospráve v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy v znení neskorších predpisov sa uznieslo na tomto všeobecne záväznom nariadení.
Toto všeobecne záväzné nariadenie mesta Veľký Krtíš (ďalej len „nariadenie“) určuje:
podrobnosti financovania základnej umeleckej školy, materskej školy, školských zariadení, centra voľného času a súkromných školských zariadení so sídlom na území mesta Veľký Krtíš (ďalej len „mesto“), ktoré sú na základe rozhodnutia Ministerstva školstva, vedy, výskumu a športu Slovenskej republiky zaradené do siete škôl a školských zariadení Ministerstva školstva, vedy, výskumu a športu Slovenskej republiky (ďalej len „škola a školské zariadenie“),
lehotu na predloženie údajov, podľa ktorých bude mesto financovať školy a školské zariadenia uvedené pod písm. a), okrem údajov podľa osobitného predpisu (§ 7a zákona č. 597/2003 Z. z. o financovaní základných škôl, stredných škôl a školských zariadení),
výšku finančných prostriedkov určených na mzdy a prevádzku na žiaka základnej umeleckej školy, dieťa materskej školy alebo školského zariadenia, centra voľného času a súkromného školského zariadenia a v zariadeniach školského stravovania na žiaka školy,
deň v mesiaci, do ktorého mesto poskytne finančné prostriedky.
Podrobnosti financovania škôl a školských zariadení
Prijímateľom finančných prostriedkov podľa tohto nariadenia sú školy a školské zariadenia uvedené v § 1 písm. a).
Finančné prostriedky poskytnuté podľa tohto nariadenia sú účelovo viazané na úhradu mzdových a prevádzkových nákladov škôl a školských zariadení.
Školy a školské zariadenia musia zabezpečiť hospodárnosť, efektívnosť a účinnosť použitia poskytnutých finančných prostriedkov.
Školské zariadenia, ktoré sú súčasťou materskej školy a základných škôl s právnou subjektivitou sú financované prostredníctvom ich rozpočtu. Centrum voľného času a súkromné školské zariadenia sú financované prostredníctvom rozpočtu mesta.
Lehota na predloženie údajov
Školy a školské zariadenia predložia zriaďovateľovi údaje, ktoré budú podkladom pre tvorbu rozpočtu mesta na nasledujúci kalendárny rok v lehote najneskôr do 15. septembra kalendárneho roka, ktorý predchádza kalendárnemu roku, v ktorom sa finančné prostriedky poskytujú.
Výška poskytnutých finančných prostriedkov
Výška finančných prostriedkov určených na mzdy a prevádzku škôl a školských zariadení v zriaďovateľskej pôsobnosti mesta na rok 2019 je uvedená v prílohe č. 1.
Výška finančných prostriedkov určených na mzdy a prevádzku školských zariadení v zriaďovateľskej pôsobnosti inej právnickej osoby alebo fyzickej osoby na rok 2019 je uvedená v prílohe č. 2.
Termín a spôsob poskytnutia finančných prostriedkov
Mesto poskytne školám a školským zariadeniam finančné prostriedky podľa tohto nariadenia mesačne do 25-ho dňa príslušného kalendárneho mesiac a vo výške jednej dvanástiny z určených finančných prostriedkov na príslušný kalendárny rok.
Zúčtovanie poskytnutých finančných prostriedkov predloží škola a školské zariadenie v termínoch a spôsobom určeným mestom.
Zrušuje sa všeobecne záväzné nariadenie mesta Veľký Krtíš č. 2/2017 o financovaní materskej školy, základnej umeleckej školy a školských zariadení zriadených na území mesta Veľký Krtíš na rok 2018 v znení všeobecne záväzného nariadenia č. 1/2018.
Toto nariadenie schválilo mestské zastupiteľstvo vo Veľkom Krtíši dňa 13. decembra 2018.
určených na mzdy a prevádzku na dieťa v materskej škole a školskom zariadení,
žiaka základnej umeleckej školy a zariadenia školského stravovania
v zriaďovateľskej pôsobnosti mesta Veľký Krtíš
Dotácia na mzdy a prevádzku na žiaka, dieťa v eurách/rok
- individuálna forma
- skupinová forma
1 117,20EUR
- dieťa materskej školy
určených na mzdy a prevádzku v súkromných školských zariadeniach
v zriaďovateľskej pôsobnosti inej právnickej osoby
alebo fyzickej osoby
(591.7 kB)vzn_8_2018_o_financovani_zadkladnej_umeleckej_skoly_materskej_skoly_a_skolskych_zariadeni_zriadenych_na_územi_mesta_VK_pre_rok_2019.pdf
(78.7 kB)vzn_8_2018_o_financovani_zadkladnej_umeleckej_skoly_materskej_skoly_a_skolskych_zariadeni_zriadenych_na_územi_mesta_VK_pre_rok_2019_ZVEREJNENIE.pdf
(241.6 kB)VZN - úvod - 8_2018.pdf
Zverejnené 14.12.2018 -MsÚ lz-
Aktualizované 5.2.2019 -MsÚ lz-
14482027